Съдържание
Индекс 🔎︎

# Препратки

От тук се вмъкват препратки или полета с местоназначения за препратки в текущия документ. Препратките са полета местоназначения в същия документ или в поддокументи на главен документ.

Предимството да се въвеждат кръстосаните препратки като полета е в това, че не е необходимо да се нагласяват препратките ръчно всеки път, когато документът се промени. Просто обновете полетата с F9 и препратките в документа също ще се обновят.

За достъп до тази команда...

Изберете раздела Вмъкване - Поле - Още полета - Препратки

Изберете Вмъкване - Кръстосана препратка

Вмъкване на препратки

## Тип

Показва възможните типове на полета. За да прибавите поле към документа, изберете тип на поле, изберете поле от списъка Избор и натиснете Вмъкване. Налице са следните полета:

Тип | Значение
Задаване на препратка | Задава цел за поле с препратка. В Име въведете името за препратката. Когато вмъквате препратката, това име ще присъства като идентификатор в списъка Избор. В документи във формат HTML полета за препратка, въведени по този начин, ще бъдат игнорирани. За цел в документ на HTML използвайте Вмъкване на показалец.
Вмъкване на препратка | Вмъква препратка към друга позиция в документа. Съответната позиция в текста трябва да е предварително дефинирана със „Задаване на препратка“. Иначе не е възможно да се вмъкне препратка чрез избиране името на полето от списъка Избор. В съставни документи са възможни и препратки от един поддокумент към друг. Забележете че тогава името за препратката няма да се появява в полето „Избор“ и трябва да се въведе ръчно. В документи във формат HTML полета за препратка, въведени по този начин, ще бъдат игнорирани. За поле с препратка в документ на HTML трябва да се вмъкне хипервръзка.
Заглавия | Полето Избор показва списък на всички заглавия по реда на срещането им в документа.
Номерирани абзаци | Полето Избор показва списък на всички номерирани заглавия и абзаци по реда на срещането им в документа.
Показалци | След вмъкване на показалец в документа от Вмъкване - Показалец става достъпен елементът за показалци в раздела Обръщения. Показалците се използват за отбелязване на откъси от текста на документ. В текстов документ можете да използвате показалци например за да прескачате от един пасаж към друг. В документ на HTML тези показалци се превръщат в котви <A name>, които определят например целта на хипервръзките.
Бележки под линия | Ако документът съдържа бележка под линия, можете да изберете елемента „Бележки под линия“. Препратката към бележка под линия връща номера й.
(Вмъкнати обекти с надписи) | Можете да задавате обръщения към обекти, върху които са приложени надписи. Например, вмъкнете картина, щракнете с десния бутон върху нея и изберете Надпис. Обектът ще се покаже като номерирана илюстрация в списъка.

Препратките са полета. За да изтриете препратка, изтрийте полето. Ако сте задали дълъг текст като препратка и не желаете да го загубите, изберете текста и го копирайте в клипборда. След това можете да го вмъкнете на същата позиция като „неформатиран текст“ с командата Редактиране - Специално поставяне. Така ще запазите текста, а препратката ще бъде изтрита.

## Избор

Показва възможните полета за типа поле, избран от списъка Tип. За да вмъкнете поле, изберете формат от списъка „Вмъкване на обръщение към“ и натиснете бутона Вмъкване.

За бързо вмъкване на поле от списъка натиснете и задръжте CommandCtrl и щракнете двукратно върху полето.

В списъка Вмъкване на препратка към изберете желания формат.

## Вмъкване на препратка към

Определя формата, който да се използва за избраното поле за препратка. Възможни са следните формати:

Форматиране | Значение
Страница | Вмъква номера на страницата, съдържаща целта на препратката.
Препратка | Вмъква целия текст на целта на препратката. За бележки под линия и в края на текста се вмъква номерът на бележката.
По-горе/по-долу | Вмъква „по-горе“ или „по-долу“ според това къде се намира целта на препратката спрямо полето със самата препратка.
Като стила на страница | Вмъква номера на страницата, съдържаща целта на препратката, като запазва формата, зададен в стила на страницата.
Номер | Вмъква номера на заглавието или номерирания абзац, включително по-външните нива в зависимост от контекста. Вижте бележката под тази таблица за повече информация.
Номер (без контекст) | Вмъква само номера на главата или на номериран абзац.
Номер (пълен контекст) | Вмъква номера на заглавието или номерирания абзац заедно с всички по-външни нива.
Глава | Вмъква номера на главата, съдържаща целта на препратката.
Категория и номер | Вмъква категорията (типа на надписа) и номера от целта на препратката. Тази настройка е възможна само когато целта на препратката е обект с надпис.
Текст на надписа | Вмъква надписа от целта на препратката. Тази настройка е възможна само когато целта на препратката е обект с надпис.
Номерация | Вмъква номера на надписа от целта на препратката. Тази настройка е възможна само когато целта на препратката е обект с надпис.

Форматът „Номер“ вмъква номера на заглавието или номерирания абзац. По-външните нива се включват в зависимост от контекста, ако е необходимо.

Например, когато сте в глава 1, подглава 2, раздел 5, номерът може да бъде 1.2.5. Когато вмъкнете препратка към текст от предишния раздел, „1.2.4“ и приложите формата „Номер“, препратката ще се изпише като „4“. Ако в този пример номерацията е настроена да показва повече поднива, същата препратка ще се изобрази като „2.4“ или „1.2.4“ в зависимост от настройката. Ако използвате формата „Номер (пълен контекст)“, винаги ще се изписва „1.2.4“, независимо как е форматиран номерираният абзац.

## Име

Въведете името на потребителското поле, което искате да създадете. За да зададете цел, щракнете върху „Задаване на препратка“ от списъка Tип, въведете името в това поле и натиснете Вмъкване. За да посочите нова цел, щракнете върху името ѝ в списъка Избор.

В съставен документ цели, които са в други поддокументи, не се показват в списъка Избор. Ако искате да вмъкнете препратка към такава цел, трябва да въведете пътя и името в полето Име.

## Стойност

Въведете стойността, която искате да добавите към потребителското поле.

Ако изберете текст в документа и след това вмъкнете препратка, избраният текст става съдържание на вмъкнатото поле.